**A Magyar Rendőrmúzeum Baráti Köre 2024. évi munkájáról beszámoló**

2024-ben a vándorkiállításaink anyaga, amely a polgárőrség és a hadtörténet anyagával van kiegészítve - és a kisebbik kiállítás,- amely a rendvédelem és az IPA Heves Megyei Szervezet anyagával és egy komplett csendőr őrszobával van kiegészítve a Miskolci Rendészeti Szakgimnáziumban van továbbra is elhelyezve. Mivel itt valóban a fiatalok tanulásához, hazafias neveléséhez ad segítséget a rendvédelem és hadtörténelem című kiállításunk a fentiekben egyesületünk jó döntést hozott.

Mindezeken felül ***állandó kiállítás***unk van Vámosatyán,. Ezen látványtár keretében néprajzi kiállításon túl hadtörténeti kiállítás, vám és pénzügyőrség, határőrség, magyar rendvédelem és vár történet is helyet kapott. Témái: II. Rákóczi Ferenc emlékhely, kerámia történet (3 helyiség), ökomenikus egyháztörténet (2 helyiség), lámpa múzeum, XVII. sz. konyha. Rózsaszentmártonban oktatás történeti kiállítást hoztunk létre, valamint a bányászati kiállításhoz is jelentős anyaggal járultunk hozzá.

A kiállításokon túl az egyesületi élet is sokrétű.

**Március.8**-án tartottuk a tisztújító közgyűlésünket. Az elnök dr. Francsics Ottó Róbert maradt 4 évre.

**Március 15**.-én megemlékezést és koszorúzást tartottunk a Heves Pusztacsász 1848.-as emlékhelynél. Külön meg kell említeni B. Juhász Levente tábori lelkészt aki az ünnepséget levezette valamint a hatvani Nemzetőrség csapatának valamint a HTBK OKSZ elnöke dr. Varga József. ny. ezredes részvételét.

**Augusztus 10**.-én volt az Erdőtelki Pintér tanyán a Jászszentandrási IPA által szervezett I. IPA, Rendvédelmi, Honvédelmi Családi Nap és Jász Trifla fesztivál amelynek szervezésében segítettünk.

**Szeptember 6**.-án az Erdőtelki Pintér tanyán önálló rendezvényünk a tizenhetedik ízben megrendezésre kerülő lecsófőző verseny, mely a magyar gasztronómiát kívánja népszerűsíteni. Délután elkezdődött a csapatok (7 csapat) által elkészíteni kívánt különféle lecsók elkészítése. A lecsó sütése közben a csapatok egymás étkeit kóstolgatják, beszélgetnek, koccintgatnak és tapasztalatot cserélnek. A remek művek elkészültét a zsűri értékeli és díjakat oszt ki. A jó hangulatú délutánt zenés, táncos mulatsággal zártuk. Első helyezett Az IPA Jászszentandrás csapata lett.

Segítséget nyújtottunk az IPA Heves Megyei Szervezetének:

* a **szeptember 7**-én megrendezésre került XXVII. Kerékpáros Tisza-tó teljesítménytúra (Tiszanána) (72 km) megrendezéséhez. Kategóriámban – szenior -2 kategóriában– a 17 km.- es versenyben 2 helyezett, illetve mint a legnagyobb élettapasztalattal rendelkező versenyző, köszönthettem a 4 éves legfiatalabb versenyzőt.
* **október 5**.-én az Erdőtelek pintér Tanyán megrendezésre került XXXII.IPA Rendőr Bálhoz.

Az Egyesület és a HTBK OKSZ /Honvéd és Társadalom Baráti Körök Országos Közhasznú Szövetsége által alapított 1848-as hevesi temetőben lévő emlékhelyen és sírkertben az Egyesület tagjai ebben az évben is lerótták kegyeletüket, és a kegyeleti hely gondozásában is részt vettünk.